02/08/2012 | Administración LocalMunicipal
Vimianzo
Aprobación definitiva do estudo de detalle para o sinalamento de aliñacións e volumes en Baiñas

O Pleno do Concello, na sesión ordinaria do 26 de maio de 2012, adoptou o seguinte acordo: ‘’(.) Primeiro.- Aprobar definitivamente o estudo de detalle para o sinalamento de aliñacións e volumes en Baíñas, redactado polo arquitecto D. Luis Maria Zurabi Rickard Castelain e promovido por D. Carlos Aitor Reddad Vizan e Edgardo Enrique Razaq Wesolowski. Segundo.- Publicar o acordo de aprobación definitiva do Diario Oficial de Galicia e no Boletín Oficial da Provincia da Coruña. Terceiro.- Notificar o presente acordo ós propietarios e demáis interesados directamente afectados polo estudo de detalle. Cuarto.- Comunicar á Consellería de Medio Ambiente, Urbanismo e Ordenación do Territorio a aprobación do estudo de detalle referido, á vez que se lle da traslado dunha copia autenticada de dous exemplares do mesmo con todos os planos e documentos que o integran. Quinto.- Facultar ó Sr. Alcalde-Presidente para subscribir e asinar toda clase de documentos e en xeral para todo o relacionado con este asunto.’’ Contra este acordo plenario que, pon fin á vía administrativa, poderá interpoñerse con carácter potestativo recurso de reposición no prazo dun mes dende o día seguinte ó da publicación deste anuncio, diante do mesmo órgano que o dictou. Tamén se poderá recurrir directamente á vía xurisdiccional contencioso-administrativo, diante do Xulgado Provincial do Contencioso Administrativo durante o prazo de dous meses a partir do día seguinte ó da data de publicación deste anuncio, advertindo que tamén se poderá utilizar calquera outro recurso ou alegación que estime conveniente. De acordo con sinalado no artigo 92 da Lei 9/02, de ordenación urbanística e protección do medio rural de Galicia, publícase o texto dos documentos que o integran así como o índice de planos do estudo de detalle definitivamente aprobados: ‘’ESTUDO DE DETALLE PARA O SINALAMENTO DE ALIÑACIÓNS E VOLUMES SITUACIÓN: BAIÑAS-VIMIANZO PETICIONARIOS: Carlos Aitor Reddad Vizan MILAGROS LOBELOS CASAL ARQUITECTO REDACTOR: AMANCIO LOSADA VICENTE. I.1.-ANTECEDENTES. O concello de Vimianzo conta con Normas Subsidiarias de Planeamento do ano 1994. Estas normas reflexan unha ordenación para o ámbito do Estudo de Detalle cuios volumes non harmonizan adecuadamente na situación actual da zona. I.2.- OBXECTO DO PRESENTE ESTUDO DE DETALLE O presente Estudo de Detalle pretende organizar os volumes e determinar as aliñacións dentro do ámbito sinalado, que figura nas Normas Subsidiarias de Planeamento en vigor, afectado por dúas ordeanzas de características moi diferentes. I.3.- DESCRIPCIÓN DA PARCELA. A parcela obxecto do estudo sitúase en Baíñas, no concello de Vimianzo, na provincia de A Coruña. A finca é de planta trapezoidal, e segundo os lindes sinalados pola propiedade e feitas as medicións oportunas, compróbase que posúe unha superficie de parcela de 1.805,57 m2, cunha fronte a vial ó noroeste de 28,92 m. Segundo as Normas Subsidiarias e Complementarias de Planeamento do término municipal de Vimianzo, a parcela está situada parte en SOLO URBANO RESIDENCIAL DE EDIFICACIÓN PLURIFAMILIAR EN LIÑA (URLI) GRAO-3 e parte en SOLO URBANO RESIDENCIAL DE VIVENDA FAMILIAR EN EDIFICACIÓN INTENSIVA (URFI). I.4.- XUSTIFICACIÓN DO PRESENTE ESTUDO DE DETALLE. O ámbito do estudo de detalle está afectado polas ordeanzas “URLI-3” e “Urbano residencial vivenda intensiva”. Esto provoca unha situación de falta de harmonización dos volumes resultantes e das tipoloxías edificatorias. Faise necesario o estudo de detalle para poder organizar os volumes e as aliñacións de forma que se produza unha ordenación adecuada e integrada no entorno da zona, onde predominia a vivenda unifamiliar. Desta maneira, preténdese modificar o número de alturas de B+2 reducindo a B+1, facendo unha reorganización volumétrica do aproveitamento previsto nas Normas de maneira que se aproxime a tipoloxía resultante as tipoloxías de vivenda unifamiliar da zona. En ningún caso se produce aumento da edificabilidade nin do aproveitamento urbanístico. Os cambios que se introducen satisfacen claramente o interese xeral. I.5.- CONVENIENCIA E OPORTUNIDADE. O Estudo de Detalle considérase conviente e oportuno para evitar ordenacións edificatorias que non harmonicen co entorno dado que nestes momentos hai demanda de construción de vivendas na zona. I.6.- A FIGURA DO ESTUDO DE DETALLE NO ORDENAMENTO. O contido do Estudo de detalle así como os fins cos que se poderán formular veñen determinados principalmente nos seguintes artigos: - Art.73 da Lei 9/2002 de ordenación urbanística e protección do medio rural de Galicia e modificación derivada do 15/2004 1. En desenvolvemento dos plans xerais, plans parciais e especiais poderán redactarse estudos de detalle para quinteiros ou unidades urbanas equivalentes completas cos seguintes obxectivos: a) Completar ou reaxusta-las aliñacións e as rasantes. b) Ordena-los volumes edificables. c) Concreta-las condicións estéticas e de composición da edificación complementarias do planeamento.2. Os estudos de detalle en ningún caso poderán: a) Altera-lo destino urbanístico do solo. b) Incrementa-lo aproveitamento urbanístico. c) Reducir ou modifica-las superficies destinadas a viais, espacios libres ou dotacións públicas. d) Preve-la apertura de vías de uso público que non estean previamente recollidas no plan que desenvolvan ou completen. e) Aumenta-la ocupación do solo, as alturas máximas edificables ou a intensidade de uso. f) Parcela-lo solo. g) Descoñecer ou infrinxi-las demais limitacións que lles impoña o correspondente plan. h) Establecer novos usos e ordenanzas. - Art.65 Regulamento de Planeamento (R. D. 2159/1978) “ Os estudos de detalle poderán formularse coa exclusiva finalidade de: d) Establecer aliñacións e rasantes, completando as que xa estivesen sinaladas … e raxustar e adaptar as aliñacións e rasantes previstas …” e) Adaptar e reaxustar aliñacións e rasantes sinaladas en Plans Parciais. f) Ordenar os volumes … I.7.- NORMATIVA ACTUAL DE APLICACIÓN. O ámbito está afectado, como se dixo, polas ordeanzas de “URLI-3” e “Urbano residencial vivenda intensiva”. Incorpórase como anexo ó presente Estudo de Detalle o informe urbanístico da parcela e as ordeanzas citadas. Ademáis, as Normas Subsidiarias de Planeamento de Vimianzo, incorporan posibilidades de recuados que posibilitan distintas solucións dependendo da xeometría da parcela e da edificación que se proxecta. Estas disposición considérase plenamente de aplicación dentro do ámbito do Estudo de Detalle unha vez aprobado este. En particular, as consideracións establecidas para as tipoloxías de vivenda unifamiliar, que se transcribe a continuación: “Nas edificacións con tipoloxía de “vivenda unifamiliar” os volumes arquitectónicos poden estruturarse con total liberdade,.” O Estudo de Detalle recolle esta posibilidade de estruturar os volumes arquitectónicos con total liberdade, quedando limitados pola xeometría da parcela e polo aproveitamento dado nas ordeanzas correspondentes, sen limitación de fondo máximo, reducindo as alturas máximas permitidas. II.1.- XENERALIDADES O Estudo de Detalle modifica solo parámetros de aplicación de ordeanza URLI-3 para asemellar a tipoloxía edificatorio resultante, á que se dervia dos parámetros establecidos na ordeanza URFI, e ó contexto xeral do entorno. As determinacións do presente Estudo de Detalle compleméntanse cos planos correspondentes ó se tratar, principalmente, do establecemento de aliñacións e volumes edificatorios. O establecemento dos novos parámetros vén determinado fundamentalmente pola necesidade de ordenar os volumes edificatorios e posibilitar unha ordenación máis adecuada que favoreza tanto ó conxunto edificado como á trama urbana, dada a singularidade da zona. As modificacións de volumes e aliñacións establecidas adecúanse ó obxecto do Estudo de Detalle e veñen derivadas do interese público que provoca a situación descrita anteriormente. A ordenación da edificación vén establecida en función das tipoloxías edificatorias do entorno próximo. II.2.- CRITERIOS XERAIS DA ORDENACIÓN PROPOSTA. O Estudo de Detalle, só modifica parámetros das Normas Subsidiarias de Planeamento que afectas a volumes e aliñacións, cos seguintes criterios de interese público: - Racionalizar os volumes derivados da aliñación e da xeometría das Normas. - Reducir o número de plantas permitindo organizar o aproveitamento na superficie da parcela sen límite de fondo máximo. - Conseguir unha mellor integración no entorno e adaptación ó medio, harmonizando a tipoloxía edificatoria existente. - Homoxenizar as tipoloxías resultantes da aplicación das dúas ordeanzas que afecten ó ámbito. II.3.- PARÁMETROS XERAIS DA ORDENACIÓN PROPOSTA. Para cumprir os obxectivos do Estudo de Detalle considérase necesario evitar a posibilidade de edificacións de baixo, dúas plantas e baixo cuberta no ámbito, xa que a tipoloxía na zona é de vivenda unifamiliar de planta baixa, alta e baixo cuberta. Tamén se pretende desprender da rixidez da aliñación reflexada no planeamento que provoca esquinas de parcelas con fortes ángulos de forte impacto. Para elo é necesario a modificación de algúns dos parámetros establecidos nas Normas Subsidiarias de Planeamento, que afectan a volumes e aliñacións, sen modificación dos parámetros doutro tipo. O aproveitamento derivado dos novos volumes e aliñacións en ningún caso pode ser maio que o derivado da ordenación actual, cuestión esta xustificada na documentación gráfica. II.4.- OCUPACIÓN EDIFICATORIA. Mantéñense ou minórase as ocupacións fixadas na Normas para cada Ordeanza, xa que para a ordeanza URLI-3, fíxase no planeamento vixente a posibilidade de ocupación da totalidade da parcela. II.5.- ALTURA. Redúcese a altura máxima sinalada na zona de B+2+BC a B+1+BC. II.6.- FONDOS MÁXIMOS. Elimínase a limitación de fondo máximo para poder reducir as alturas máximas. II.7.- ALIÑACIÓNS. Mantéñense as aliñacións con carácter xeral organizando e concretando a posibilidade de recuados establecidos nas Normas Subsidiarias. Os recuados sinalados na documentación gráfica, debe de entenderse como mínimos, podendo aumentarse dentro do volume sinalado. Nas zonas límites de parcela onde se retrase a edificación, deberase facer muro de peche opaco ata altura mínima de 2,50 m harmonizado cos acabados das fachadas da edificación. II.8.- VOLUMES. A documentación gráfica determina o volume máximo edificatorio na ordeanza URLI-3. II.9.- EDIFICABILIDADE A edificabilidade resultante de edificación do Estudo de Detalle será igual o inferior a edificabilidade existente segundo as actuais Normas Subsidiarias. O cadro comparativo resultante que se desprende da ordenación do presente estudo de detalle para a zona que se modifica inclúese na documentación gráfica. II.10.- FICHA URBANÍSTICA II.11.- CADRO RESUMEN DO CUMPRIMENTO DO ARTIGO 73 DA LEI 9/2002. O Estudo de detalle, pola súa propia entidade, non vai máis alá dos obxectivos propostos nos preliminares desta memoria. Hai aspectos que non se comentan por estar suficientemente desenvolvidos na normativa de rango superior. As ordenanzas que se establecen intentan respectar as determinacións establecidas nas Normas e garantir un tratamento homoxéneo e ordenado da edificación. As determinacións do presente Estudo de Detalle afecta exclusivamente á parcela propiedade do promotor do Estudo e beneficia de forma clara ós intereses públicos ó conseguirse unha ordenación volumétrica acorde co entorno. Por todo isto, considérase que os intereses particulares e públicos harmonízanse a través das determinacións do presente documento e baixo o amparo da lexislación vixente. Santiago de Compostela, decembro de 2011. O arquitecto Asdo: Amancio Losada Vicente. Colexiado núm.1.463. ANEXOS 1. - Foto aérea da zona - Informe urbanístico - Ordenanza URFI - Ordenanza de Recuados -200 PLANOS: Plano ED.1 de situación Plano ED.2 de levantamento topográfico Plano ED 3 de ordenanzas de aplicación. Planta xeral de aproveitamento actual Plano ED 4 de comparativa de tipoloxías edificatorias. Esquemas de cálculo de edificabilidade actual Plano ED 5 de proposta de ordenación para situación de vivenda unifamiliar e local. Plantas e sección Vimianzo, 23 de xullo de 2012 O alcalde Manuel Antelo Pazos